Clarence-ház

A Clarence-ház brit királyi rezidencia a londoni Westminsterben, a The Mallon. A Szent Jakab-palotához csatlakozik, mellyel közös kerten osztoznak. 1953-tól 2002-ig Erzsébet királyné otthona volt. Utána Károly walesi herceg (a későbbi III. Károly király) és felesége, Kamilla hivatalos rezidenciája volt. 2003-tól 2011 áprilisáig Vilmos walesi herceg, 2003-tól 2012 márciusáig Henrik sussexi herceg hivatalos rezidenciájaként szolgált. Minden nyáron egy hónapig, általában augusztusban, nyitva áll a látogatók számára. A négyszintes épület halvány műmárvány színben pompázik. Az évek során széles körű átalakításon és rekonstrukción ment keresztül, leginkább a második világháború után, és kevés maradt meg az eredeti szerkezetből, amelyet John Nash tervezett. Szerepel az angol nemzeti örökségek listáján is. Történelem A házat 1825 és 1827 között építették John Nash tervei alapján, akit Clarence hercege bízott meg, aki 1830-ban IV. Vilmos néven lett király (uralkodott: 1830–1837). Szívesebben élt ott, mint a szomszédos Szent Jakab-palotában, az ősi Tudor-épület falai között, amelyet túl zsúfoltnak talált. IV. Vilmos halála után testvére, Augusta Sophia hercegnő örökölte meg a házat, majd 1840-ben Viktória brit királynő édesanyja, Viktória szász–coburg–saalfeldi hercegnő otthonává vált. 1866-tól Viktória királynő második fiának, Alfrednek, a szász-coburg és gothai hercegnek (Edinburgh-i hercegnek is ismert) adott otthont 1900-ig. Victoria királynő harmadik fia, Alfred fivére, Artúr herceg (Connaught és Strathearn hercege) 1900-tól haláláig, 1942-ig használta a házat. Hivatali ideje alatt, egy rövid ideig az 1930-as években, ez volt a Keleti és Afrikai Tanulmányok Iskola könyvtárának helyszíne, amíg 1939-ben London összes egyetemét evakuálták, és az iskolát ideiglenesen Cambridge-be költöztették. A második világháború alatt (1940–41) ellenséges bombázások által súlyos károkat szenvedett. Connaught herceg 1942-es halálát követően a Vöröskereszt és a Szent János Mentőszolgálat használta székhelyként. Az 1947-es házasságkötésüket követően II. Erzsébet brit királynő és férje, Fülöp edinburgh-i herceg lakhelye lett. 1950-ben itt született meg lányuk, Anna hercegnő. A hercegnő, apja, VI. György király halála (1952. február 6.) és II. Erzsébet királynőként való trónra lépése után, 1953-ban költözött a Buckingham palotába. Anyja, Bowes-Lyon Erzsébet brit királyné és Margit hercegnő élt ezek után a Clarence-házban. Özvegy évei kezdetén az anyakirálynő megvásárolta a skóciai Mey-kastélyt, mely nyári rezidenciájukként szolgált. Margit hercegnő később a Kensington Palotában élt, miközben az anyakirálynő a Clarence-házban és a Mey-kastélyban maradt, egészen 2002. márciusi haláláig. A 2003-as felújítás után, a walesi hercegnek adott otthont a Clarence-ház. A házat teljesen átalakították, a legtöbb helyiséget Robert Kime belsőépítész tervezte újra, és az épület külső megvilágítást kapott. A Clarence-ház bérlői IV. Vilmos brit király és Szász–Meiningeni Adelheid brit királyné (1827–1837) Viktória szász–coburg–saalfeldi hercegnő (1841–1861) Alfréd szász–coburg–gothai herceg és Marija Alekszandrovna Romanova orosz nagyhercegnő (1866–1900) Artúr brit királyi herceg és Lujza Margit porosz hercegnő (1901–1942) II. Erzsébet brit királynő és Fülöp edinburgh-i herceg (1947–1952) Bowes-Lyon Erzsébet brit királyné (1953–2002) Margit brit királyi hercegnő (1953–1960) III. Károly brit király és Kamilla (2003– a [[Buckingham palota felújításának végéig, várhatóan 2027-ig) Vilmos walesi herceg (2003–2011) Henrik sussexi herceg (2003–2012) A Clarence-ház ma A királyi rezidencia irodaként is szolgált Károly herceg személyzete számára, míg a ház fő szobái fogadásokra, és az Egyesült Királyság hivatalos látogatóinak elszállásolására szolgálnak. A rezidencia öt földszinti terme, a nappali mellett többek között a könyvtár, az ebédlő, valamint az a szoba nyílt meg, amelyben a világ minden tájáról hivatalos látogatásra érkező vendégeket fogadta. A Clarence Ház csaknem 0tven éven át, 1953-tól 2002-ig II. Erzsébet édesanyjának, az anyakirálynénak az otthona volt, és a berendezés mind a mai napig az ő ízlését tükrözi. A látogatók egyórás vezetett túra keretében nézhetik meg a szobákat. Jegyzetek Fordítás Ez a szócikk részben vagy egészben a Clarence House című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk A királyi család honlapján A királyi gyűjtemény - látogatói információk A walesi herceg hivatalos honlapján